## Διευκρινήσεις σχετικά με τη συμπλήρωση του πίνακα στοιχείων

**Εννοιολογικές διευκρινήσεις ανά μεταβλητή:**

**Α) Τα ερωτήματα 1 έως 11 πρέπει να συμπληρωθούν για το σύνολο των υπαλλήλων που η μισθοδοσία τους βαρύνει τον φορέα σας (μόνιμοι, τακτικοί, υπάλληλοι ειδικών θέσεων, έκτακτοι με πλήρη ή μερική απασχόληση, ημερομίσθιοι ή ωρομίσθιοι),**

**Β) Σε περίπτωση που σε κάποια από τα ερωτήματα τα στοιχεία δεν παρέχονται από τον φορέα σας, παρακαλούμε να μην συμπληρωθούν τα αντίστοιχα πεδία.**

Γ) Θα συμπληρωθούν **ΟΛΑ** τα στοιχεία που αφορούν τα στοιχεία επικοινωνίας (ΠΙΝΑΚΑΣ Α)

Δ) Οι απαντήσεις να επιστραφούν σε **αρχείο excel** στην ηλεκτρονική διεύθυνση που αναφέρεται στο έγγραφο (esspros@statistics.gr ).

**Ερώτημα 1. «Συνολικός αριθμός ημερών απουσίας λόγω ασθένειας».**

Συμπληρώνεται ο ετήσιος αριθμός ημερολογιακών ημερών απουσίας λόγω αναρρωτικής άδειας (σύμφωνα με τα άρθρα 54, 55, 56 όπως ισχύουν του Ν3528/2007 Υ.Κ ή σύμφωνα με τα άρθρα 61, 62, 63 όπως ισχύουν του Ν 3584/2007 ΚΚΔΚΥ ή σύμφωνα με όποιον κανονισμό – νομοθεσία – σύμβαση ισχύει στον φορέα σας) που επιβαρύνουν οικονομικά τον φορέα σας (όχι τον αριθμό ημερών αναρρωτικής που επιβαρύνει κάποιο ταμείο π.χ. ΕΦΚΑ).

**Ερώτημα 2. «Συνολικός αριθμός ημερών απουσίας λόγω άδειας κύησης (πριν τη γέννηση τέκνου)».**

Συμπληρώνεται ο ετήσιος αριθμός ημερών που αφορά στην άδεια κυοφορίας (σύμφωνα με το άρθρο 52 του Ν3528/2007 Υ.Κ όπως ισχύει ή σύμφωνα με το άρθρο 59 του Ν 3584/2007 ΚΚΔΚΥ, όπως ισχύει ή σύμφωνα με όποιον κανονισμό – νομοθεσία – σύμβαση ισχύει στον φορέα σας) που επιβαρύνουν οικονομικά τον φορέα σας.

Σε αυτό το πεδίο να συμπεριληφθεί και η κανονική άδεια κυοφορίας με αποδοχές (άδεια για ειδική θεραπεία Ν 3584/2007, άρθρο 59 παρ. 3)

**Ερώτημα 3. «Συνολικός αριθμός ημερών απουσίας λόγω άδειας λοχείας/τοκετού».**

Συμπληρώνεται ο ετήσιος αριθμός ημερών που αφορά στην άδεια λοχείας (σύμφωνα με το άρθρο 52 του Ν 3528/2007 Υ.Κ όπως ισχύει ή σύμφωνα με το άρθρο 59 του Ν 3584/2007 ΚΚΔΚΥ όπως ισχύει ή σύμφωνα με όποιον κανονισμό – νομοθεσία – σύμβαση ισχύει στον φορέα σας) που επιβαρύνουν οικονομικά τον φορέα σας.

**Ερώτημα 4. «Συνολικός αριθμός ημερών απουσίας λόγω ειδικής άδειας υιοθεσίας τέκνου».**

Συμπληρώνεται ο ετήσιος αριθμός ημερών που αφορά στην ειδική άδεια υιοθεσίας τέκνου (σύμφωνα με το άρθρο 52 του Ν 3528/2007 Υ.Κ όπως ισχύει ή σύμφωνα με το άρθρο 59 του Ν 3584/2007 ΚΚΔΚΥ όπως ισχύει ή σύμφωνα με όποιον κανονισμό – νομοθεσία – σύμβαση ισχύει στον φορέα σας) που επιβαρύνουν οικονομικά τον φορέα σας.

**Ερώτημα 5. « Συνολικός αριθμός ημερών απουσίας λόγω άδειας ανατροφής τέκνου».**

Συμπληρώνεται ο ετήσιος αριθμός ημερών που αφορά σε άδεια λόγω ανατροφής τέκνου (σύμφωνα με το άρθρο 53 του Ν 3528/2007 ΥΚ όπως ισχύει ή σύμφωνα με το άρθρο 60 του Ν 3584/2007 ΚΚΔΚΥ, σύμφωνα με όποιον κανονισμό – νομοθεσία – σύμβαση ισχύει στον φορέα σας), που επιβαρύνουν οικονομικά τον φορέα σας. Σε περιπτώσεις όπου γίνεται χρήση μειωμένου ωραρίου, όπως αναχθεί σε ημέρες ανά έτος (ενδεικτικά περιγράφεται ο τύπος μετατροπής των ωρών σε μήνες που εφαρμόζεται στον δημόσιο τομέα σύμφωνα με το από τις 29/05/2008 έγγραφο με Αριθμ. Πρωτ. ΔΙΔΑΔ/Φ.51/590/οικ 14346 του Υπουργείου Εσωτερικών με Θέμα: «Χορήγηση Αδειών σύμφωνα με τον Υπαλληλικό Κώδικα και τον Κώδικα Κατάστασης Δημοτικών και Κοινοτικών Υπαλλήλων»).

9 μήνες χ

\* **1452 ώρες**: ο αριθμός των ωρών που αντιστοιχεί στο σύνολο του μειωμένου ωραρίου από την λήξη της λοχείας έως όταν το τέκνο να γίνει τεσσάρων (4) ετών

**\*\* x ώρες**: ο αριθμός των ωρών του μειωμένου ωραρίου που διανύθηκε από τη λήξη της λοχείας (3μηνο) έως την ημέρα της αίτησης για τη χορήγηση της συνεχόμενης άδειας, οι οποίες θα μετρηθούν αρχικώς σε εργάσιμες ημέρες (22 εργάσιμες ημέρες ανά μήνα) και κατόπιν θα μετατραπούν σε ώρες πολλαπλασιαζόμενες αναλόγως είτε με το 2 είτε με το 1 (1 ή 2 ώρες είναι το ημερήσιο μειωμένο ωράριο ανάλογα με την ηλικία του τέκνου).

Σημειώνεται ότι εδώ αποτυπώνεται και η παράταση άδειας ανατροφής λόγω γέννησης 3ου ή και περισσότερων τέκνων.

**Ερώτημα 6. «Συνολικός αριθμός ημερών απουσίας λόγω ασθένειας τέκνων».**

Συμπληρώνεται ο ετήσιος αριθμός ημερών που αφορά στην άδεια ασθένειας τέκνων (σύμφωνα με το άρθρο 31 του Ν 4440/2016 όπως ισχύει ή σύμφωνα με όποιον κανονισμό – νομοθεσία – σύμβαση ισχύει στον φορέα σας) που επιβαρύνουν οικονομικά τον φορέα σας.

**Ερώτημα 7. «Συνολικός αριθμός ημερών απουσίας λόγω ειδικών αδειών για νοσήματα/αναπηρία που αφορούν στους ΙΔΙΟΥΣ τους ΥΠΑΛΛΗΛΟΥΣ».**

Συμπληρώνεται ο ετήσιος αριθμός ημερών που αφορά σε δικαίωμα ειδικής άδειας σύμφωνα με το άρθρο 50 § 2,3,4 του Ν. 3528/07 Υ.Κ και του άρθρου 57 § 2, 3, 4 του Ν. 3584/2007 ΚΚΔΚΥ όπως ισχύουν και όπως αυτά τροποποιήθηκαν με τον Ν. 4674/2020 άρθρο 47 § 10 ή σύμφωνα με όποιον κανονισμό – νομοθεσία – σύμβαση ισχύει στον φορέα σας, που επιβαρύνουν οικονομικά τον φορέα σας.

**Ερώτημα 8. «Συνολικός αριθμός ημερών απουσίας λόγω ειδικών αδειών για νοσήματα/αναπηρία που αφορούν στους ΣΥΖΥΓΟΥΣ ή/και στα ΤΕΚΝΑ των υπαλλήλων».**

Συμπληρώνεται ο ετήσιος αριθμός ημερών που αφορά σε δικαίωμα ειδικής άδειας σύμφωνα με το άρθρο 50, § 2 και 3 του Ν. 3528/07 Υ.Κ και του άρθρου 57 § 2 και 3 του Ν. 3584/2007 ΚΚΔΚΥ όπως ισχύουν και όπως αυτά τροποποιήθηκαν με τον Ν. 4674/2020 άρθρο 47 § 10, όπως ισχύουν ή σύμφωνα με όποιον κανονισμό – νομοθεσία – σύμβαση ισχύει στον φορέα σας που επιβαρύνουν οικονομικά τον φορέα σας.

**Ερώτημα 9. «Συνολικός αριθμός ημερών απουσίας για ετήσιο γυναικολογικό έλεγχο»**

Συμπληρώνεται ο ετήσιος αριθμός ημερών που αφορούν σε άδεια για ετήσιο γυναικολογικό έλεγχο σύμφωνα με το άρθρο 47§ 9 του Ν. 4674/2020 ή σύμφωνα με όποιον κανονισμό – νομοθεσία – σύμβαση ισχύει στον φορέα σας

**Ερώτημα 10. «Συνολικό ποσό οικογενειακής παροχής».**

Συμπληρώνεται το συνολικό ετήσιο ποσό οικογενειακής παροχής για τους υπαλλήλους με τέκνα, όπως επίσης και οποιαδήποτε εφάπαξ καταβολή επιδόματος γάμου (εάν υπάρχει) για όλους τους υπαλλήλους σας, που επιβαρύνουν οικονομικά τον φορέα σας.

**Ερώτημα 11. «Συνολικός Αριθμός Υπαλλήλων που απασχολεί ο Φορέας».**

Συμπληρώνεται ο ΣΥΝΟΛΙΚΟΣ αριθμός υπαλλήλων (μόνιμων/ΙΔΑΧ/συμβασιούχοι) που μισθοδοτούνται από τον φορέα/υπηρεσία σας, στις 31/12/2023 και 31/12/2024 αντίστοιχα και όχι μόνο ο αριθμός υπαλλήλων που λαμβάνει τις παραπάνω παροχές.

Θα συμπεριληφθούν και οι υπάλληλοι που βρίσκονται σε άδεια άνευ αποδοχών.

Θα συμπεριληφθούν οι υπάλληλοι που βρίσκονται σε διαθεσιμότητα.

**Δεν** θα συμπεριληφθούν οι σπουδαστές/φοιτητές που πραγματοποιούν πρακτική άσκηση στο φορέα και αμείβονται μηνιαίως μέσω των προγραμμάτων ΕΣΠΑ.

**Προθεσμία για την αποστολή των στοιχείων 28 ΦΕΒΡΟΥΑΡΙΟΥ 2025**